CELEX: E2005J0001
Language: el
Date: 2005-11-25 00:00:00
Title: Απόφαση του Δικαστηρίου, της  25ης Νοεμβρίου 2005 , στην υπόθεση E-1/05 — Εποπτεύουσα Αρχή της ΕΖΕΣ κατά του Βασιλείου της Νορβηγίας  (Αθέτηση υποχρεώσεων από συμβαλλόμενο μέρος — ασφάλιση ζωής — ελεύθερη παροχή υπηρεσιών και δικαίωμα εγκατάστασης — άρθρο 33 της οδηγίας 2002/83/EΚ — αιτιολόγηση του περιορισμού βασιζόμενη στο γενικό συμφέρον — αναλογικότητα)

9.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/24
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 25ης Νοεμβρίου 2005
   στην υπόθεση E-1/05
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   
      (Αθέτηση υποχρεώσεων από συμβαλλόμενο μέρος — ασφάλιση ζωής — ελεύθερη παροχή υπηρεσιών και δικαίωμα εγκατάστασης — άρθρο 33 της οδηγίας 2002/83/EΚ — αιτιολόγηση του περιορισμού βασιζόμενη στο γενικό συμφέρον — αναλογικότητα)
   
   (2006/C 57/09)
   Στην υπόθεση Ε-1/05, Εποπτεύουσα Αρχή της ΕΖΕΣ κατά του Βασιλείου της Νορβηγίας — Αίτηση προς το δικαστήριο να αποφανθεί ότι το Βασίλειο της Νορβηγίας παρέβη τις υποχρεώσεις του βάσει του άρθρου 33 της οδηγίας 2002/83/EΚ του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002, σχετικά με την ασφάλιση ζωής, που αναφέρεται στο σημείο 11 του παραρτήματος IX της συμφωνίας για τον ΕΟΧ, όπως τροποποιήθηκε στη συμφωνία για τον ΕΟΧ με το πρωτόκολλο 1, το Δικαστήριο, απαρτιζόμενο από τους: Carl Baudenbacher, πρόεδρο, Per Tresselt και Thorgeir Örlygsson (εισηγητή δικαστή), δικαστές, εξέδωσε στις 25 Νοεμβρίου 2005 απόφαση, το διατακτικό της οποίας έχει ως εξής:
   
               1.
            
            
               Το Δικαστήριο αποφαίνεται ότι το Βασίλειο της Νορβηγίας παρέβη τις υποχρεώσεις του βάσει του άρθρου 33 της οδηγίας 2002/83/ΕΚ του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002, σχετικά με την ασφάλιση ζωής, που μνημονεύεται στο σημείο 11 του παραρτήματος ΙΧ της συμφωνίας για τον ΕΟΧ, όπως προσαρμόστηκε στη συμφωνία για τον ΕΟΧ με το σχετικό πρωτόκολλο Ι, διότι διατήρησε σε ισχύ το τμήμα 3 (2) του νορβηγικού κανονισμού αριθ. 1167 της 21ης Νοεμβρίου 1989, σχετικά με την κατανομή δαπανών, ζημιών, εισοδήματος, κεφαλαίων κλπ μεταξύ των ασφαλιστικών επιχειρήσεων ενός ομίλου και μεταξύ υποκαταστημάτων και τις συμβάσεις των ασφαλιστικών επιχειρήσεων, καθώς και το τμήμα 10 του νορβηγικού κανονισμού αριθ. 827 της 2ης Σεπτεμβρίου 1995, σχετικά με τις ασφαλιστικές υπηρεσίες και την εγκατάσταση υποκαταστήματος μιας ασφαλιστικής επιχείρησης με έδρα σε άλλο κράτος ΕΖΕΣ.
            
         
               2.
            
            
               Το Δικαστήριο διατάσσει το Βασίλειο της Νορβηγίας να καταβάλει τα δικαστικά έξοδα.